**Одговорно живљење у грађанском друштву *II циклус***

**Здравствено образовање кроз животне вештине**

**ППИ - Полно преносиве инфекције**

Полно преносиве инфекције су инфекцике које се преносе сексуалним контактом. Убрајају се међу најчешће инфективне болести у свету. То су обољења која се пре свега, али не искључиво, преносе сексуалним контактом. Сваки незаштићен сексуални контакт са инфицираном особом може довести до преношења инфекције.

Узрочници Полно преносивих болести могу бити бактерије, вируси, гљивице, паразити и протозое.

Најчешће ППИ (Полно преносиве инфекције) у нашој средини су: **хламидија, кондиломи, гонореја/трипер, генитални херпес, сифилис, хепатитис Б, Ц** и **ХИВ.**

Савремена медицина је омогућила да се данас већина ових инфекција врло успешно лечи.

Многа од ових обољења су асимптоматска, особа нема никаквих знакова и симптома болести.

Инкубација, односно период од сексуално ризичног контакта до појаве симптома обољења је различит, зависно од узрочника од 3 до 7 дана до неколико месеци. Из овог разлога постоји велики ризик да особа која није свесна да је инфицирана, практиковањем незаштићених односа инфицира своје сексуалне партнере или уколико се ради о особама женског пола, да током трудноће дође до инфицирања плода.

Правовремено тестирање и рана дијагноза је од велике важности за спречавање инфекције као и за спречавање појаве компликација које могу значајно угрозити здравље.

**Питања**

1.Шта представљају ППИ - Полно преносиве инфекције?

2. Ко су узрочници Полно преносивих инфекција?

3.Најчешће Полно преносиве инфекције код нас?